36f87fb41a23aa718b6195cd53bdf3f9
hvad betyder unique user?
waimea.dk
2019.43
en unik bruger – eller en unique user på engelsk – er et udtryk for en enkelt besøgende på dit website. det er uanset hvor mange sider den besøgende har set.
beskrivelse: der er desværre mange forskellige måder at opgøre unikke brugere på, så det er umuligt at sammenligne antallet af unikke brugere på et website med antallet af unikke brugere på et andet, med mindre at begge parter på forhånd har aftalt opgørelsesmetoden.
der findes flere forskellige metoder til at finde frem til en unik bruger. den eneste rigtig præcise metode er at kræve, at alle brugere logger sig ind, men det er kun aktuelt for meget få websites. den næstbedste metode er at anvende cookies, men det er ikke alle websites, der ønsker dette. den mindst pålidelige metode, og som desværre er den, der anvendes mest, er ved analyse af de besøgendes ip-numre.
normalt tæller man kun en unik bruger en gang i en 30 dages periode. så hvis en unik bruger besøger dit website om mandagen, om fredagen, og igen ugen efter tæller han altså kun som en unik bruger. du skal dog være opmærksom på at de fleste reklamenetværk optæller unikke brugere på dagsbasis. det vil sige at ovenstående bruger ville have talt som 3 unikke brugere, da han kom på besøg på 3 forskellige dage. denne metode giver naturligvis flere unikke brugere og er sandsynligvis grunden til, at dem der benytter den gør det.